LEGEA nr. 487 din 27 decembrie 2006 
bugetului asigurarilor sociale de stat pe anul 2007 
EMITENT: PARLAMENTUL;
PUBLICAT IN: MONITORUL OFICIAL nr. 1.047 din 29 decembrie 2006; 
Parlamentul Romaniei adopta prezenta lege.
CAP. I
Dispozitii generale
ART. 1
Obiectul prezentei legi il constituie stabilirea volumului veniturilor si a structurii acestora pe capitole si subcapitole si al cheltuielilor pe destinatii, pentru bugetul asigurarilor sociale de stat, bugetul asigurarilor pentru somaj, creditele externe, precum si pentru sumele alocate din venituri proprii, pentru anul 2007.
ART. 2
(1) Sinteza bugetului asigurarilor sociale de stat pe anul 2007, detaliata la venituri pe capitole si subcapitole, iar la cheltuieli, pe parti, capitole, subcapitole, paragrafe, titluri, articole si alineate, dupa caz, este prevazuta in anexa nr. 1/03.
(2) Bugetul asigurarilor sociale de stat pe anul 2007 se stabileste la venituri in suma de 22.716,7 milioane lei, la cheltuieli in suma de 22.438,1 milioane lei, cu un excedent de 278,6 milioane lei, care reprezinta rezultatul financiar al sistemului de asigurare pentru accidente de munca si boli profesionale.
(3) Sinteza fondurilor alocate pe surse de finantare si pe titluri de cheltuieli pe anul 2007 este prevazuta in anexa nr. 2/03.
(4) Sumele alocate din credite externe detaliate pe capitole, subcapitole, paragrafe, titluri de cheltuieli, articole si alineate, dupa caz, pe anul 2007, sunt prevazute in anexa nr. 3/03.
(5) Numarul maxim de posturi si fondul aferent salariilor de baza pe anul 2007 sunt prevazute in anexa nr. 4/03.
(6) Programul de investitii publice pe grupe de investitii si surse de finantare si detalierea pe fise a acestuia sunt prevazute in anexa nr. 5/03.
CAP. II
Structura veniturilor bugetului asigurarilor sociale de stat
ART. 3
Veniturile bugetului asigurarilor sociale de stat pe anul 2007 sunt in suma de 22.716,7 milioane lei si se prezinta astfel:

                                                                    -milioane lei -

VENITURI - TOTAL                                              22.716,7
din care:
     Venituri curente                                             22.705,0
      din acestea:
         Contributii de asigurari                                 22.546,3
         din care:
            - contributiile angajatorilor                        15.249,0
            - contributiile asiguratilor                            7.297,3

Venituri nefiscale                                                     158,7
Subventii                                                                 11,7
CAP. III
Regimul si destinatiile cheltuielilor bugetului asigurarilor sociale de stat
ART. 4
Cheltuielile bugetului asigurarilor sociale de stat pe anul 2007, in suma de 22.438,1 milioane lei, in structura economica, se prezinta astfel:

                                                                   -milioane lei -

CHELTUIELI - TOTAL                                            22.438,1
din care:

1. Cheltuieli curente                                             22.407,8
a) cheltuieli de personal                                            106,8
b) bunuri si servicii                                                   375,9
c) dobanzi                                                               43,8
d) transferuri intre unitati
    ale administratiei publice                                          1,7
e) alte transferuri                                                     11,7
f) asistenta sociala                                              21.867,9

2. Cheltuieli de capital                                                26,3
3. Rambursari de credite                                               4,0
ART. 5
(1) Cheltuielile social-culturale care se finanteaza de la bugetul asigurarilor sociale de stat pe anul 2007 se stabilesc in suma de 22.438,1 milioane lei, din care: 106,8 milioane lei cheltuieli de personal, 375,9 milioane lei bunuri si servicii, 43,8 milioane lei dobanzi, 1,7 milioane lei transferuri intre unitati ale administratiei publice, 11,7 milioane lei alte transferuri, 21.867,9 milioane lei asistenta sociala, 26,3 milioane lei cheltuieli de capital si 4,0 milioane lei rambursari de credite.
(2) In anul 2007, din bugetul asigurarilor sociale de stat se va suporta diferenta dintre valoarea biletului de tratament balnear sau de odihna si contributia beneficiarilor de astfel de bilete, pentru un numar de pana la 476.000 de locuri, din care 411.000 de locuri la tratament balnear si 65.000 de locuri la odihna.
(3) Din numarul total de 411.000 de locuri la tratament balnear se poate utiliza in cadrul sistemului de asigurare pentru accidente de munca si boli profesionale un numar de pana la 6.000 de locuri.
(4) In anul 2007 se pot acorda gratuit pana la 50.000 de bilete, conform reglementarilor in vigoare, persoanelor ale caror drepturi sunt stabilite prin:
a) Legea nr. 49/1999 privind pensiile I.O.V.R., cu modificarile si completarile ulterioare;
b) Legea nr. 44/1994 privind veteranii de razboi, precum si unele drepturi ale invalizilor si vaduvelor de razboi, republicata, cu modificarile si completarile ulterioare;
c) Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurata cu incepere de la 6 martie 1945, precum si celor deportate in strainatate ori constituite in 
prizonieri, republicat, cu modificarile si completarile ulterioare;
d) Ordonanta Guvernului nr. 105/1999 privind acordarea unor drepturi persoanelor persecutate de catre regimurile instaurate in Romania cu incepere de la 6 septembrie 1940 pana la 6 martie 1945 din motive etnice, aprobata cu modificari si completari prin Legea nr. 189/2000, cu modificarile si completarile ulterioare;
e) art. 20 alin. (1) lit. b) si art. 109 alin. (2) din nr. 19/2000 privind sistemul public de pensii si alte drepturi de asigurari sociale, cu modificarile si completarile ulterioare;
f) Ordonanta de urgenta a Guvernului nr. 102/1999 privind protectia speciala si incadrarea in munca a persoanelor cu handicap, aprobata cu modificari si completari prin Legea nr. 519/2002, cu modificarile si completarile ulterioare.
(5) Tarifele pentru serviciile acordate beneficiarilor biletelor de tratament de catre unitatile de tratament aflate in proprietatea Casei Nationale de Pensii si Alte Drepturi de Asigurari Sociale se stabilesc prin ordin al ministrului muncii, solidaritatii sociale si familiei, la propunerea presedintelui Casei Nationale de Pensii si Alte Drepturi de Asigurari Sociale.
(6) In cursul unui an calendaristic se poate elibera un singur bilet de tratament balnear sau de odihna aceluiasi beneficiar.
(7) Biletele de tratament balnear se distribuie asiguratilor sistemului public de pensii, sistemului de asigurare pentru accidente de munca si boli profesionale si pensionarilor de catre casele teritoriale de pensii.
(8) Biletele de odihna finantate in anul 2007 din bugetul asigurarilor sociale de stat sunt destinate salariatilor din institutiile publice, asigurati in sistemul public de pensii, iar contravaloarea acestor bilete, dupa deducerea sumelor incasate de la beneficiari, se recupereaza de la bugetul de stat, prin bugetul Ministerului Muncii, Solidaritatii Sociale si Familiei, de la capitolul "Asigurari si asistenta sociala", titlul "Transferuri intre unitati ale administratiei publice", 
din prevederile bugetului pe anul 2008.
(9) Din bugetul aprobat Ministerului Muncii, Solidaritatii Sociale si Familiei in anul 2007 se recupereaza pentru anul 2006 diferenta dintre contravaloarea biletelor de odihna finantate din bugetul asigurarilor sociale de stat si contributia incasata de la beneficiarii acestora.
(10) Criteriile, modul de distribuire si contributia individuala sunt cele stabilite prin Hotararea Guvernului nr. 494/2001 pentru aprobarea Normelor si criteriilor pe baza carora se acorda bilete de odihna prin sistemul organizat si administrat de Ministerul Muncii si Solidaritatii Sociale.
(11) Biletele de odihna si de tratament balnear, acordate in conditiile prezentului articol, pot fi atribuite si membrilor de familie, sot sau sotie, dupa caz, si copii minori care urmeaza cursurile de zi ale unei institutii de invatamant preuniversitar, acreditata conform legii, daca insotesc titularii de drept.
(12) Ministerul Muncii, Solidaritatii Sociale si Familiei poate stabili impreuna cu Ministerul Apararii, Ministerul Administratiei si Internelor si Serviciul Roman de Informatii numarul de bilete ce pot fi eliberate pensionarilor militari, contributia platita de acestia fiind stabilita in mod similar cu cea pentru pensionarii de asigurari sociale de stat, iar diferenta fiind suportata din bugetele respectivilor ordonatori principali de credite.
ART. 6
Cheltuielile social-culturale, pe capitole de cheltuieli, sunt in suma de 22.332,7 milioane lei pentru asigurari si asistenta sociala si 105,4 milioane lei pentru asigurari si asistenta sociala pentru accidente de munca si boli profesionale.
CAP. IV
Dispozitii referitoare la sistemul de asigurare pentru accidente de munca si boli profesionale
ART. 7
Veniturile si cheltuielile sistemului de asigurare pentru accidente de munca si boli profesionale pe anul 2007 sunt prevazute in bugetul asigurarilor sociale de stat pe anul 2007.
ART. 8
Veniturile sistemului de asigurare pentru accidente de munca si boli profesionale pe anul 2007 sunt in suma de 384,0 milioane lei, din care: contributii de asigurare pentru accidente de munca si boli profesionale 375,0 milioane lei si alte venituri pentru asigurarile de accidente de munca si boli profesionale 9,0 milioane lei.
ART. 9
(1) Cheltuielile sistemului de asigurare pentru accidente de munca si boli profesionale pe anul 2007 se stabilesc in suma de 105,4 milioane lei, din care: 4,8 milioane lei cheltuieli de personal, 4,5 milioane lei bunuri si servicii, 1,7 milioane lei transferuri intre unitati ale administratiei publice, 11,7 milioane lei alte transferuri, 78,7 milioane lei asistenta sociala si 4,0 milioane lei cheltuieli de capital.
(2) Cheltuielile pentru indemnizatii, ajutoare si alte prestatii sociale pentru accidente de munca si boli profesionale se stabilesc in suma de 92,1 milioane lei.
(3) Cheltuielile pentru functionarea sistemului de asigurare pentru accidente de munca si boli profesionale se stabilesc in suma de 13,3 milioane lei.
CAP. V
Dispozitii referitoare la bugetul asigurarilor pentru somaj
ART. 10
(1) Sinteza veniturilor si cheltuielilor bugetului asigurarilor pentru somaj pe anul 2007, detaliata la venituri pe capitole si subcapitole, iar la cheltuieli, pe parti, capitole, subcapitole, paragrafe, titluri, articole si alineate, dupa caz, este prevazuta in anexa nr. 1/04.
(2) Sinteza fondurilor alocate pe surse de finantare si pe titluri de cheltuieli, pe anul 2007, este prevazuta in anexa nr. 2/04.
(3) Sumele alocate din credite externe, detaliate pe capitole, subcapitole, paragrafe, titluri de cheltuieli, articole si alineate, dupa caz, pe anul 2007, sunt prevazute in anexa nr. 3/04.
(4) Numarul maxim de posturi si fondul aferent salariilor de baza, pe anul 2007, sunt prevazute in anexa nr. 4/04.
(5) Programul de investitii publice pe grupe de investitii si surse de finantare si detalierea pe fise a acestuia sunt prevazute in anexa nr. 5/04.
(6) Bugetul centrelor regionale de formare profesionala a adultilor, care functioneaza in subordinea Agentiei Nationale pentru Ocuparea Fortei de Munca, si detalierea pe centre a acestuia sunt prevazute in anexa nr. 6/04.
(7) Pentru centrele de pregatire si perfectionare profesionala din cadrul fundatiilor romano-germane din Arad, Sibiu si Timisoara, stabilite prin Protocolul romano-german semnat la Bonn la 20 ianuarie 1992, in bugetul asigurarilor pentru somaj, la capitolul "Invatamant", este cuprinsa si suma de 0,75 milioane lei, reprezentand contributia partii romane la finantarea activitatilor fundatiilor respective, potrivit Intelegerii dintre Guvernul Romaniei si Guvernul Germaniei cu privire la continuarea proiectului "Promovarea calificarii profesionale".
(8) Suma totala care poate fi utilizata pentru acordarea de credite, conform prevederilor art. 87 din nr. 76/2002 privind sistemul asigurarilor pentru somaj si stimularea ocuparii fortei de munca, cu modificarile si completarile ulterioare, este de 45,0 milioane lei.
(9) Cuantumul maxim al creditului ce poate fi acordat in anul 2007 unui beneficiar de credite din suma prevazuta la alin. (8) este de 1,5 milioane lei.
ART. 11
Prevederile din Ordonanta de urgenta a Guvernului nr. 69/2006 pentru modificarea si completarea Legii nr. 19/2000 privind sistemul public de pensii si alte drepturi de asigurari sociale, referitoare la cheltuielile pentru transmiterea si achitarea drepturilor, se aplica si in cazul bugetului asigurarilor pentru somaj.
CAP. VI
Dispozitii referitoare la Fondul de garantare pentru plata creantelor salariale
ART. 12
Veniturile si cheltuielile Fondului de garantare pentru plata creantelor salariale pe anul 2007 sunt prevazute in bugetul asigurarilor pentru somaj pe anul 2007.
ART. 13
Veniturile Fondului de garantare pentru plata creantelor salariale pe anul 2007 sunt in suma de 180,8 milioane lei, din care: 178,9 milioane lei contributii ale angajatorilor, 1,1 milioane lei venituri din dobanzi si 0,8 milioane lei alte venituri.
ART. 14
(1) Cheltuielile Fondului de garantare pentru plata creantelor salariale pe anul 2007 sunt in suma de 50,0 milioane lei.
(2) Cheltuielile necesare in anul 2007 pentru plata creantelor salariale prevazute la art. 13 din nr. 200/2006 privind constituirea si utilizarea Fondului de garantare pentru plata creantelor salariale se stabilesc in suma de 41,9 milioane lei.
(3) Cheltuielile de gestionare a Fondului de garantare pentru plata creantelor salariale pentru anul 2007 se stabilesc in suma de 8,1 milioane lei.
(4) Cheltuielile prevazute la alin. (2) si (3) se suporta in anul 2007 din subventia acordata de la bugetul de stat, in suma de 50,0 milioane lei.
CAP. VII
Responsabilitati in aplicarea legii
ART. 15
(1) In bugetul asigurarilor sociale de stat si in bugetul asigurarilor pentru somaj sunt prevazute, dupa caz, si sumele reprezentand contributia Guvernului Romaniei la realizarea programelor si proiectelor cu finantare internationala.
(2) Ordonatorul principal de credite are obligatia ca, in cadrul creditelor bugetare aprobate pe anul 2007, sa asigure integral si cu prioritate fondurile necesare reprezentand componenta locala aferenta derularii programelor si proiectelor cu finantare internationala, precum si fondurile necesare finantarii angajamentelor asumate prin documentele privind aderarea Romaniei la Uniunea Europeana.
(3) Se interzice ordonatorului principal de credite sa efectueze virari de credite bugetare de la titlul "Transferuri intre unitati ale administratiei publice" la celelalte titluri ale aceluiasi capitol sau la alte capitole bugetare, precum si intre alineatele acestui titlu de cheltuieli.
(4) Sumele reprezentand contributia Guvernului la realizarea obiectivelor de investitii cu finantare externa de la titlul "Active nefinanciare" nu pot fi redistribuite la alte obiective de investitii.
ART. 16
(1) In vederea asigurarii platii la scadenta a cotizatiilor si contributiilor la organisme internationale, a rambursarilor de credite externe, a dobanzilor si a comisioanelor aferente acestora, ordonatorul principal de credite poate efectua virari de credite bugetare de la celelalte titluri de cheltuieli din cadrul aceluiasi capitol sau de la alte capitole, dupa caz, pe parcursul intregului an 2007.
(2) Se interzice ordonatorului principal de credite sa efectueze virari de credite bugetare de la titlul "Rambursari de credite" la celelalte titluri de cheltuieli din cadrul aceluiasi capitol sau la alte capitole bugetare.
CAP. VIII
Dispozitii finale
ART. 17
(1) Plata premiului anual aferent anului 2007 pentru personalul institutiilor publice, indiferent de sistemul de finantare si de subordonare, se efectueaza din prevederile bugetare ale anului 2008, incepand cu luna ianuarie 2008.
(2) Din prevederile bugetare aprobate pentru anul 2007 institutiilor publice prevazute la alin. (1) se asigura plata premiului anual aferent anului 2006.
(3) Ordonatorul principal de credite are obligatia sa se incadreze in cheltuielile de personal, numarul maxim de posturi si in structura posturilor, prevazute in anexele nr. 4/03 si 4/04.
ART. 18
In bugetele institutiilor publice, finantate din bugetul asigurarilor sociale de stat si din bugetul asigurarilor pentru somaj, indiferent de subordonare, nu se pot aproba sume pentru acordarea tichetelor de masa, intrucat in buget nu sunt prevazute sume cu aceasta destinatie.
ART. 19
Cuantumul fix al indemnizatiei pentru insotitor, in cazul pensionarilor de invaliditate incadrati in gradul I de invaliditate, drept ce se acorda potrivit prevederilor art. 61 alin. (1) din nr. 19/2000, cu modificarile si completarile ulterioare, se stabileste in anul 2007 la nivelul salariului de baza minim brut pe tara garantat in plata.
ART. 20
(1) Valoarea punctului de pensie, stabilita potrivit prevederilor art. 80 din nr. 19/2000, cu modificarile si completarile ulterioare, pentru anul 2007, este de 396,2 lei si se aplica incepand cu data de 1 ianuarie 2007.
(2) Salariul mediu brut utilizat la fundamentarea bugetului asigurarilor sociale de stat pe anul 2007 este de 1.270 lei.
ART. 21
Cuantumul ajutorului de deces se stabileste, in conditiile legii, in cazul:
a) asiguratului sau pensionarului, la 1.270 lei;
b) unui membru de familie al asiguratului sau pensionarului, la 635 lei.
ART. 22
(1) In baza art. 18 alin. (2) si (3) din Legea nr. 19/2000, cu modificarile si completarile ulterioare, pentru anul 2007 cotele de contributie de asigurari sociale se stabilesc dupa cum urmeaza:
a) pentru conditii normale de munca - 29%;
b) pentru conditii deosebite de munca - 34%;
c) pentru conditii speciale de munca - 39%.
(2) Cota contributiei individuale de asigurari sociale, datorata potrivit art. 21 alin. (2) din Legea nr. 19/2000, cu modificarile si completarile ulterioare, este de 9,5%, indiferent de conditiile de munca.
(3) Cotele prevazute la alin. (1) si (2) se aplica incepand cu drepturile salariale aferente lunii ianuarie 2007.
ART. 23
(1) In baza art. 29 din Legea nr. 76/2002, cu modificarile si completarile ulterioare, si a art. 7 din Legea nr. 200/2006, pentru anul 2007 se stabilesc urmatoarele cote ale contributiilor:
a) contributia datorata de angajatori la bugetul asigurarilor pentru somaj conform art. 26 din Legea nr. 76/2002, cu modificarile si completarile ulterioare, este de 2%;
b) contributia individuala datorata la bugetul asigurarilor pentru somaj conform art. 27 din Legea nr. 76/2002, cu modificarile si completarile ulterioare, este de 1%;
c) contributia datorata la bugetul asigurarilor pentru somaj conform art. 28 din Legea nr. 76/2002, cu modificarile si completarile ulterioare, de catre persoanele asigurate in baza contractului de asigurare pentru somaj este de 3,25%;
d) contributia datorata de angajator la Fondul de garantare pentru plata creantelor salariale in conformitate cu art. 7 alin. (1) din Legea nr. 200/2006 este de 0,25%.
(2) Cotele prevazute la alin. (1) se aplica incepand cu drepturile salariale aferente lunii ianuarie 2007.
ART. 24
Cotele de contributii datorate de angajatori in functie de clasa de risc, prevazute la art. 101 alin. (2) din Legea nr. 346/2002 privind asigurarea pentru accidente de munca si boli profesionale, cu modificarile si completarile ulterioare, se stabilesc de la 0,4% la 3,6%, aplicate asupra fondului total de salarii brute lunare realizate.
ART. 25
Sunt interzise virarile de credite bugetare intre capitolele de cheltuieli aprobate pentru sistemul public de pensii si alte drepturi de asigurari sociale si cele pentru sistemul de asigurare pentru accidente de munca si boli profesionale.
ART. 26
Sunt interzise virarile de credite bugetare intre subdiviziunile de cheltuieli aprobate pentru asigurarile pentru somaj si Fondul de garantare pentru plata creantelor salariale, instituit prin Legea nr. 200/2006.
ART. 27
(1) Prevederile de cheltuieli aprobate pentru prestatii de asigurari sociale si asigurari pentru somaj care se realizeaza, potrivit dispozitiilor legale, direct de catre angajator, prin deducerea acestora din contributiile datorate, se pot depasi, modificandu-se corespunzator prevederile bugetare atat la venituri, cat si la cheltuieli, cu mentinerea echilibrului aprobat.
(2) Ordonatorul principal de credite este abilitat sa efectueze modificarile prevazute la alin. (1) si este obligat sa raporteze Ministerului Finantelor Publice aceste modificari atat distinct, cat si prin evidentierea in situatiile 
financiare trimestriale, respectiv anuale.
ART. 28
Anexele nr. 1/03-5/03 si 1/04-6/04 fac parte integranta din prezenta lege.
Aceasta lege a fost adoptata de Parlamentul Romaniei, cu respectarea prevederilor art. 65 alin. (2) si ale art. 76 alin. (2) din Constitutia Romaniei, republicata.

